Document ID: /roh_data/filtered/fineweb-2-filterrobots_roh.jsonl.gz/32255

engraziel fetg per 2018!
La fin digl onn da ballapei 2018 dèscha ei d'engraziar a tuttas persunas ch'ein sin ina moda ni l'autra segidadas e s'engaschadas en favur da nies CB Trun/Rabius. Emporta buca tgei pensum ch'ella ni el ha surpriu; tuttas e tuts meretan in ENGRAZIEL FETG per quei ch'els han puspei prestau igl onn 2018. Lur engaschi possibilitescha a nies club da prosperar e da viver!
In cordial engraziament admettein era a nos fideivels aspectaturs che sustegnan nus als giugs da casa e che accumpognan nus schizun en valladas lontanas. Igl ei in deletg dad astgar dar ballapei avon tonta glieud.
La pausa che stat avon porta han tuts pertuccai meritau. Quella lein nus nezegiar per sededicar ad autras caussas e selegrein gia ussa sill'entschatta dalla sesiun da primavera 2018. HOPP TRUN/RABIUS!